《烛影摇红 乙丑元日和闰枝》
清代·朱祖谋

野哭千家，闭门不恨春光浅。年时仙仗簇朝正，瞻座香飘殿。

投时沧江卧晚。怕安排、黏鸡画燕。尽情镫火，多事屠苏，今朝心眼。

留命何年，饰巾那计流光换。梦魂犹自点朝班，谁道长安远。

再拜鹃声咽断。倚危阑、飘风鬓短。为谁消息，爆竹东邻，青幡孤颤。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。